[{"text_idx": "#000001", "text": "Duela hogei egun, Espainiako Federazioak emakumezkoen maila guztietan denboraldia bertan behera uztea ofizialki erabaki zuen, aldi berean Reto Iberdrola mailara igotzeko play-off \u00abespres\u00bb bat antolatzeko asmoa azaldu zuelarik."}, {"text_idx": "#000002", "text": "Halaber, igoerarako zortzi hautagaiak izendatu zituen, multzo bakoitzeko sailkapenaren aurreneko bi taldeak alegia, zeintzuk azken kanporaketa bat jokatu beharko duten, partida bakarrera eta egoitza neutralean, Reto mailarako lau txartelak erabakitzeko."}, {"text_idx": "#000003", "text": "Aipatu kanporaketa hau, An\u0303orgak jokatu beharko luke, II. Multzoa ordezkatuz, bera baitzen liderra lehiaketa eten zenean, baina erabakia hartu aurretik oraindik zalantza askori aurre egin beharko die talde gipuzkoarrak."}, {"text_idx": "#000004", "text": "Arazo nagusia ororen gainetik, egoera honi aurre egiteko baldintza ekonomikoak dira, azken kanporaketa honek sortuko dituen gastuak kontutan izanda. Jokalariei zein gainontzeko langileei PCR testak egitea (serologikoak Federazioak ordainduko ditu), lan egiteko baliabideak, entrenamenduak non burutu, play-offa jokatzeko bidaia.... gauza asko daude argitzeke."}, {"text_idx": "#000006", "text": "Aipaturiko playoff-a hartuko duen egoitzaren kokapena ere ez da oraindik zehaztu, baina honek ere garrantzia izango du, bai ekonomiari begira eta baita ere hartu beharreko osasun neurriei begira, izan ere, bidaiatzeko baimenak beharko dira eta autobusen barruan osasun prozedura estuak bete beharko dira."}, {"text_idx": "#000007", "text": "Hala ere, playoffaren balizko data batzuk mahairatu dira jadanik, eta litekeena da sailkapen fase erabakior hau uztailaren 25-26ko astebukaeran lehiatzea, edozein kasutan ekainaren 4a baino lehenago esan beharko diolarik An\u0303orgako taldeak Federazioari jokatzeko asmoa duten edo ez. Astebeteko epea soilik geratzen zaio aurretik hain erabaki zaila hartzeko, beraz."}, {"text_idx": "#000009", "text": "Emaitza hauekin, San Ignacio \u2013 Athletic C artean jokatuko da \u2018B\u2019 maileko finalerako txartela, abuztuaren 26an"}, {"text_idx": "#000011", "text": "Eguerdiko 12:00etan hasiko da, igandean. Sarrera, 8 \u20ac"}]